# Všeobecne záväzné nariadenie obce Smolník č. 52/2021

**o určení výšky mesačného príspevku na čiastočnú úhradu výdavkov**

**v materskej škole**

Obecné zastupiteľstvo obce Smolník podľa ustanovenia § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 28 ods. 5, § 49 ods. 4, § 114 ods. 6, § 116 ods. 6, § 140 ods. 10 a § 141 ods. 6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej aj ako iba „zákon“), sa uznieslo na tomto všeobecne záväznom nariadení obce Smolník č. 52/2021o určení výšky mesačného príspevku na čiastočnú úhradu výdavkov v materskej škole v zriaďovateľskej pôsobnosti obce Smolník.

# Čl. 1

**Úvodné ustanovenia**

1. Na čiastočnú úhradu výdavkov v materskej škole (ďalej aj ako „MŠ“), prispieva zákonný zástupca dieťaťa alebo žiaka alebo dospelý mesačným príspevkom (ďalej aj ako len „príspevok“), ktorého výšku určuje obec Smolník ako zriaďovateľ všeobecne záväzným nariadením.
2. Účelom tohto všeobecne záväzného nariadenia (ďalej len „nariadenie“) je určenie výšky mesačného príspevku v MŠ v zriaďovateľskej pôsobnosti obce Smolník a stanovenie ďalších postupov a podmienok pre úhradu tohto príspevku.
3. Príspevok je príjmom rozpočtu obce Smolník.

# Čl. 2

**Určenie výšky mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole**

1. Na čiastočnú úhradu výdavkov za pobyt dieťaťa v materskej škole prispieva zákonný zástupca dieťaťa mesačne sumou **10 eur** na jedno dieťa.
2. Príspevok v materskej škole sa neuhrádza za dieťa v prípadoch stanovených zákonom.[[1]](#footnote-1)
3. Príspevok v materskej škole na základe rozhodnutia zriaďovateľa sa neuhrádza za dieťa v prípadoch stanovených zákonom.[[2]](#footnote-2)

**Čl. 3**

**Splatnosť príspevku**

(1) Príspevok na čiastočnú úhradu výdavkov v MŠ podľa čl. 2 tohto nariadenia sa uhrádza do 10. dňa v danom mesiaci.

**Čl. 9**

**Osobitné ustanovenia súvisiace s krízovou situáciou spôsobenou**

**ochorením COVID-19**

(1) Za obdobie, v ktorom je prerušená prevádzka MŠ počas celého kalendárneho mesiaca z dôvodu prijatia preventívnych opatrení proti šíreniu ochorenia COVID-19, alebo z dôvodu mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, je výška mesačného príspevku podľa čl. 2 tohto nariadenia 0,00 eur.

(2) Za obdobie, v ktorom je prerušená prevádzka MŠ z niektorého alebo z viacerých z dôvodov podľa ods. 1 tohto článku iba v niektoré dni kalendárneho mesiaca, je výška príspevku podľa čl. 2 tohto nariadenia určená v pomernej výške v závislosti od počtu dní prerušenia prevádzky MŠ v danom kalendárnom mesiaci. Takto určenú pomernú výšku príspevku podľa predchádzajúcej vety za daný mesiac zverejní príslušný riaditeľ školy alebo školského zariadenia na webovom sídle školy alebo školského zariadenia.

# Čl. 10

**Zrušovacie ustanovenie**

Nadobudnutím účinnosti tohto nariadenia stráca účinnosť a platnosť **Všeobecne záväzné nariadenie** obce **č. 10/2013 o určení výšky mesačného príspevku na čiastočnú úhradu výdavkov v MŠ v zriaďovateľskej pôsobnosti** obce Smolník**.**

# Čl. 11

**Záverečné ustanovenia**

* 1. Toto nariadenia bolo schválené na rokovaní obecného zastupiteľstva obce Smolník dňa 29.9.2021
	2. Toto nariadenie nadobúda účinnosť dňom 14. 10.2021

................................................

starosta obce

1. § 28 ods. 6 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-1)
2. § 28 ods. 7 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov [↑](#footnote-ref-2)